Papa

Papa è lu tìtulu chi havi lu vìscuvu di Roma e capu di la Chiesa Cattòlica, lu Summu Pontèfici, e li patriarchi di Alessandria d'Eggittu. La sedi di Roma si riteni funnata di l'apòstulu Petru (pi chissu lu Papa veni difinutu lu succissuri di Petru); chidda di Alessandria la funnau l'evancelista Marcu. Nnû Cunciliu di Nicea si dicidìu di assignari a lu papa di Alessandria lu secunnu postu doppu chiddu di Roma. U papa attuali è Papa Franciscu.

 Lu rolu dû Papa nnâ Chiesa Cattòlica 

Lu Papa di Roma è, secunnu la duttrina cattòlica, lu liggìttimu succissuri di Petru e lu capu dû culleggiu episcupali. É lu titulari dû maggisteru cclesiàsticu e lu esèrcita di sulu o cu li vìscuvi nnû Cunciliu Ecumènicu; 'n particulari, è nfallìbbili quannu duna li difinizzioni ex cathedra di virità ssenziali supra la fidi e la murali. Nni l'esercizziu di lu sò putiri, lu Papa è coadiuvatu dû culleggiu di li cardinali e di la Curia Rumana.

Lu Còdici di Dirittu Canònicu difinisci ô Papa "Òrganu supremu di la putistà di giurisdizzioni" e nta la sò pirsuna si assùmmanu li putiri leggislativu, esecutivu e amministrativu; oggettu di la sò giurisdizzioni sunnu: la fidi, li custumi e la disciplina cclesiàstica; la sò giurisdizzioni s'estenni a tutti li singuli chiesi, a tutta la gerarchìa cclesiàstica e a tutti li fideli.

 Taliati macari 

 Lista di tutti li papi
 Deci puntificati cchiù curti
 Deci puntificati cchiù longhi

Catigurìa:Riliggiuni
Catigurìa:Vaticanu